Tagok Tanácsának Működése

Hivatalos kapcsolattartás

 * 1) A kapcsolattartás a href-admin@listserv.niif.hu levelezőlistán keresztül történik.
 * 2) A Tagok Adminisztratív Kapcsolattartóinak kötelező feliratkozniuk a kapcsolattartásra szolgáló levelezőlistára.
 * 3) Feliratkozhat a kapcsolattartásra szolgáló listára
 * 4) * Tagok részéről tetszőleges személy (vita esetén a Tag Adminisztratív Kapcsolattartója dönt a listatagságról)
 * 5) * Partnerek részéről tetszőleges személy (vita esetén a Partner Adminisztratív Kapcsolattartója dönt a listatagságról)

Tagok Tanácsa ülés
A Tagok Tanácsának ülése a Tagok képviselőinek személyes találkozója.

Résztvevők

 * 1) A Tagok Tanácsának ülése nyilvános.
 * 2) A Tagok Tanácsának ülésein a Tagok és Partnerek részéről megjelentek felszólalhatnak
 * 3) A Tagok Tanácsának döntéseivel kapcsolatban a Tagok Adminisztratív Kapcsolattartói, ill. távollétük esetén írásbeli meghatalmazásukkal rendelkezők szavazhatnak.

Meghirdetés

 * 1) A Tagok Tanácsa ülését kezdeményezheti:
 * 2) * a Föderációs Operátor,
 * 3) * 5 Tag,
 * 4) * a Tagok 20%-a.
 * 5) A Tagok Tanácsának időpontját és helyszínét a kezdeményező köteles legkevesebb 10 munkanappal az időpont előtt meghirdetni.

Határozatképesség
A Tagok Tanácsa ülés határozatképes, ha részt vesz rajta a Tagok 20%-ának képviselője

Emlékeztető, határozatok

 * 1) A Tagok Tanácsa ülésről emlékeztető készül, amelyet az ülést követő 3 munkanapon belül meg kell osztani a kapcsolattartásra szolgáló levelezőlistán.
 * 2) A Tagok Tanácsa határozatait a Föderációs Operátor online elérhetővé teszi a föderáció hivatalos dokumentumtárában (jelenleg: http://eduid.hu/dokumentumok).
 * 3) Indokolt esetben a határozatok angol nyelven is publikálásra kerülnek.

Döntéshozatal formái

 * Tiltakozás hiányában meghozott döntés: a Föderációs Operátor elektronikus úton eljuttatja a határozati javaslatot a Tagok Tanácsa tagjainak. Amennyiben a megadott határidőn belül a Tagok Tanácsának egyetlen szavazati joggal rendelkező tagja sem emel kifogást, a határozat elfogadásra kerül. Ellenkező esetben — amennyiben a Föderációs Operátor fenntartja a határozati javaslatot — Egyszerű szótöbbséggel döntenek
 * Egyszerű szótöbbség: a Tagok Tanácsának tagjai vagy egy ülésen személyesen, vagy meghatározott módon elektronikus úton, vagy egyéb – a Tagok Tanácsa által előzetesen meghatározott módon – szavaznak a határozati javaslatról. A határozat elfogadásra kerül, ha a leadott szavazatok 50%-a +1 szavazat támogatja azt.
 * Minősített többség: a Tagok Tanácsának tagjai vagy egy ülésen személyesen, vagy meghatározott módon elektronikus úton, vagy egyéb – a Tagok Tanácsa által előzetesen meghatározott módon –  szavaznak a határozati javaslatról. A határozat elfogadásra kerül, ha  az összes Tag 66%-a + 1 szavazat támogatja azt.

Döntéshozatal módja

 * Tagok Tanácsának tiltakozása hiányában három (3)munkanap elteltét követően elfogadásra kerülő döntések:
 * új Tag vagy Partner felvétele a Föderációba;
 * Tag vagy Partner új IdP-jének vagy SP-jének regisztrálása


 * Tagok Tanácsának tiltakozás hiányában tíz (10) munkanap elteltét követően elfogadásra kerülő döntések:
 * a Műszaki Dokumentumokat érintő kisebb módosítások.


 * Tagok Tanácsának egyszerű szótöbbséggel meghozott döntése szükséges:
 * Tagok Tanácsának saját eljárási szabályainak elfogadása, módosítása;
 * Föderációs Szabályzat Műszaki Dokumentumainak jelentősebb módosításához, illetve bármely más dokumentum módosításához;
 * a Föderációs Szabályzathoz kapcsolódó új dokumentum elfogadásához;
 * Tagok ill. Partnerek vitás kérdéseivel kapcsolatos döntésekhez


 * Tagok Tanácsának minősített többségű döntése szükséges:
 * a Döntéshozatal rendjének megváltoztatásához
 * nemzetközi szervezetekhez és együttműködésekhez történő csatlakozásról szóló döntéshez.
 * a Szolgáltatási díj bevezetéséhez, összegének megváltoztatásához;
 * a Föderáció megszüntetéséhez.